
Informatīvais ziņojums
"Par atļauju Tieslietu ministrijai (Tiesu administrācijai) uzņemties papildu ilgtermiņa saistības un īstenot projektus, piesaistot finansējumu no ārvalstu finanšu instrumenta"

1. Pamatojums informatīvā ziņojuma virzībai

Saskaņā ar Likuma par budžetu un finanšu vadību 24. panta trešo daļu budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteiktos valsts budžeta ilgtermiņa saistību maksimāli pieļaujamos apjomus. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības (turpmāk – ES) politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta (turpmāk– MK)  lēmums.
Jauniem ES politikas instrumentu un pārējās ārvalstu finanšu palīdzības līdzfinansētiem projektiem, kuru īstenošanas kārtību nenosaka neviens normatīvais akts, finanšu līdzekļus piešķir atbilstoši MK 2023. gada 22. augusta instrukcijas Nr. 4 "Instrukcija par budžeta pieprasījumu izstrādāšanas un iesniegšanas pamatprincipiem" 28.3. apakšpunktam, pamatojoties uz MK lēmumu par tiesībām uzņemties jaunas valsts budžeta ilgtermiņa saistības. 
Tieslietu ministrijas (turpmāk – TM) padotības iestāde Tiesu administrācija (turpmāk – TA) izrādīja iniciatīvu piedalīties ārvalstu finanšu instrumenta finansētā projektu konkursā, iesniedzot projekta iesniegumus Eiropas Savienības programmas "Tiesiskums 2021-2027"[footnoteRef:2] (turpmāk – programma "Tiesiskums 2021-2027") projektu konkursā JUST-2025-JACC-EJUSTICE starptautisku projektu atbalstam e-tiesiskuma, cietušo tiesību un procesuālo tiesību jomā[footnoteRef:3] un guva panākumus. [2:  https://commission.europa.eu/funding-tenders/find-funding/eu-funding-programmes/justice-programme_en  ]  [3:  https://ec.europa.eu/info/funding-tenders/opportunities/docs/2021-2027/just/wp-call/2023-2024/call-fiche_just-2025-jacc-ejustice_en.pdf] 

2026. gada 30. martā no Eiropas Komisijas (turpmāk – EK) tika saņemtas apstiprinājuma vēstules par to, ka TA projekta pieteikumi projektu konkursā ir apstiprināti un TA ir ieguvusi tiesības noslēgt granta līgumus: 1) par projekta Nr. 101297463 "E-CODEX ieviešana krimināltiesiskajā sadarbībā 1. kārta (D-Rex 1 – Criminal)" (turpmāk – TA projekts Nr. 1) īstenošanu un 2) par projekta Nr. 101297465 "E-CODEX ieviešana civiltiesiskajā sadarbībā 1. kārta (D-Rex 1 – Civil)" (turpmāk – TA projekts Nr. 2) īstenošanu (turpmāk abi kopā – TA projekti).
Ņemot vērā to, ka TA projektu ieviešanas rezultātā tiks ieviests Eiropas Parlamenta un Padomes 2023. gada 13. decembra regulā (ES) 2023/2844 noteiktais pienākums nodrošināt pārrobežu elektronisko saziņu kriminālprocesā un civilprocesā, un lai atbilstoši MK 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" noteiktajai kārtībai varētu iesniegt pieprasījumu priekšfinansējuma, līdzfinansējuma un finansējuma neattiecināmo izmaksu (pievienotās vērtības nodokļa (turpmāk – PVN)) nodrošināšanai no valsts budžeta līdzekļiem (kas ir nepieciešams, lai īstenotu TA projektus), TM sadarbībā ar TA ir sagatavojusi informatīvo ziņojumu. 
Uz šī informatīvā ziņojuma pamata MK ir nepieciešams pieņemt lēmumu atļaut TA uzņemties valsts budžeta ilgtermiņa saistības un īstenot projektus, kas tiek finansēti no ārvalstu finanšu instrumenta. TM attiecībā uz TA projektiem apņemas ievērot demarkācijas nosacījumus, izslēdzot dubultfinansējumu. 

2. Informācija par programmu "Tiesiskums 2021-2027"  

[bookmark: _Hlk112240375][bookmark: _Hlk112157757][bookmark: _Hlk112157784]Programma "Tiesiskums 2021.-2027." izveidota 2021. gada 28. aprīlī ar Eiropas Parlamenta un Padomes 2021. gada 28. aprīļa regulu (ES) 2021/693, ar ko izveido programmu "Tiesiskums" un atceļ regulu (ES) Nr. 1382/2013. Programma "Tiesiskums 2021-2027" izveidota laikposmam no 2021. gada līdz 2027. gadam, un tā ir turpinājums EK 2014.-2020. gada plānošanas perioda programmai "Tiesiskums 2014.-2020.". Programmas "Tiesiskums 2021-2027" vispārīgais mērķis ir sekmēt tādas Eiropas tiesiskuma telpas turpmāku attīstību, kuras pamatā ir tiesiskums, tostarp tiesu neatkarība un objektivitāte, savstarpēja atzīšana un savstarpēja uzticēšanās un tiesu iestāžu sadarbība, tādējādi stiprinot arī demokrātiju, tiesiskumu un pamattiesību aizsardzību.
Programmas "Tiesiskums 2021-2027" specifiskie mērķi ir:
· veicināt un atbalstīt tiesu iestāžu sadarbību civillietās un krimināllietās un sekmēt tiesiskumu un tiesu neatkarību un objektivitāti, tostarp, atbalstot centienus uzlabot valstu tiesu sistēmu efektivitāti un nolēmumu efektīvu izpildi;
· atbalstīt un veicināt tiesu sistēmas personāla apmācību ar mērķi sekmēt kopīgu juridisko un tieslietu kultūru kā kultūru, kuras pamatā ir tiesiskums, un atbalstīt un veicināt ES juridisko instrumentu konsekventu un efektīvu īstenošanu, kas ir nozīmīgi programmas īstenošanas kontekstā;
· sekmēt efektīvu un nediskriminējošu tiesu iestāžu pieejamību visiem un efektīvu tiesisko aizsardzību, tostarp ar elektroniskiem līdzekļiem (e-tiesiskums), veicinot efektīvu civilprocesu un kriminālprocesu un sekmējot un atbalstot visu noziegumos cietušo tiesības, kā arī aizdomās turēto un apsūdzēto procesuālās tiesības kriminālprocesā.	
Programmas "Tiesiskums 2021-2027" ietvaros izstrādātajiem projektiem jādod ieguldījums attiecīgās problēmas risināšanai ne tikai reģionālajā vai vietējā līmenī, bet visas Eiropas līmenī (European added value).
EK programmas "Tiesiskums 2021-2027" ietvaros plāno piešķirt finansējumu 305 miljonu EUR apmērā, savukārt 2025. gada darba programmā[footnoteRef:4] paredzēts kopējais finansējums 40,65 miljonu EUR apmērā. [4:  https://ec.europa.eu/info/funding-tenders/opportunities/docs/2021-2027/just/wp-call/2023-2024/wp_just-2023-2025_en.PDF
] 

Programmas "Tiesiskums 2021-2027" 2025. gada darba programma atbalsta projektus, kas veido tiesisko sadarbību civillietās un krimināllietās, projektus, kas nodrošina tieslietu profesionāļu apmācības civiltiesībās, krimināltiesībās un pamattiesībās, projektus, kas atbalsta iniciatīvas e-tiesiskuma jomā, nodrošina efektīvu piekļuvi tiesām un veicina noziegumos cietušo tiesības, vienlaikus ievērojot tiesības uz aizstāvību, kas ir cieši saistīti ar programmas vispārīgo mērķi. 
Šīs darba programmas projektu konkursa JUST-2025-JACC-EJUSTICE starptautisku projektu atbalstam e-tiesiskuma, cietušo tiesību un procesuālo tiesību jomā (Call for proposals for action grants to support transnational projects in the fields of e-Justice, victims’ rights and procedural rights) mērķis ir nodrošināt ikvienam nediskriminējošu, pieejamu, efektīvu un taisnīgu piekļuvi tiesiskajai aizsardzībai, attīstot digitālos risinājumus tieslietu jomā, pilnveidojot civillietu un krimināllietu izskatīšanas procesus, kā arī stiprinot noziedzīgos nodarījumos cietušo un personu, kurām ir tiesības uz aizstāvību, aizsardzību.
Piedaloties EK programmā "Tiesiskums 2021-2027", Latvijas tieslietu sistēma un sabiedrība kopumā iegūst finansiālu un stratēģisku atbalstu tiesiskuma, tiesu neatkarības un efektīvas pārrobežu sadarbības stiprināšanai. Svarīgākie ieguvumi, saņemot atbalstu projektu konkursu rezultātā, saistāmi, pirmkārt, ar tiesu varas kapacitātes un efektivitātes pilnveidi, speciālistiem piedaloties profesionālās starptautiskās mācībās par ES tiesību aktu piemērošanu, pieredzes apmaiņas un labās prakses pārņemšanas pasākumos. Otrkārt, īstenojot projektus, tiek pilnveidoti mehānismi, kas veicina ātrāku un vienkāršāku pārrobežu jautājumu risināšanu, jo pilnveidotie Latvijas civillietu un krimināllietu mehānismi tiek vieglāk atzīti un izpildīti citās ES dalībvalstīs, kā arī sekmē starptautisko operatīvo sadarbību tiesvedībās. Treškārt, paaugstinās personu tiesiskās aizsardzības līmenis:  gan labāks atbalsts noziegumos (tostarp starptautiskos) cietušo personu aizsardzībai, garantējot vieglāku piekļuvi informācijai un palīdzībai; gan procesuālo tiesību nodrošināšanā, pilnveidojot standartus aizdomās turēto vai apsūdzēto personu tiesību ievērošanai tiesas procesos. Ceturtkārt, Latvija integrējas vienotajā Eiropas e-tiesiskuma telpā, nodrošinot digitālo sistēmu savietojamību un veicinot elektronisko dokumentu apriti starp valstīm. Visbeidzot, dalība projektos nodrošina finansiālus ieguvumus, jo nacionālā līdzfinansējuma daļa ir tikai 10% no projektu īstenošanai nepieciešamajiem finanšu līdzekļiem.
Projektu konkursa ietvaros atbalstīto projektu finansēšanas nosacījumi paredz, ka projekta gaitā projektam tiek piešķirts finansējums 90 % apmērā no kopējā projektam apstiprinātā finansējuma, savukārt atlikušie 10 % līdzfinansējuma veidā jāsedz projekta ieviesējam. Projektam var tikt piešķirts priekšfinansējums 80 % apmērā no EK finansējuma apjoma. Līdz ar to, TA kā projekta ieviesējam jāspēj priekšfinansēt daļu no EK finansējuma – 20 % apmērā, kas tiks saņemta kā noslēguma maksājums pēc projekta noslēguma atskaites apstiprināšanas. Noslēguma maksājums tiks ieskaitīts atpakaļ valsts budžetā. Tāpat arī ir nepieciešams nodrošināt finansējumu neattiecināmo izmaksu (PVN) segšanai.

3. Informācija par TA projektiem

TA projektu īstenošanas laiks ir 24 mēneši no granta līguma parakstīšanas datuma, kas provizoriski paredzēts 2026. gada jūlijā.
TA projektus īstenos kā viens no granta saņēmējiem konsorcijā, kur plānoti vairāki  partneri: Austrijas federālā Tieslietu ministrija, Spānijas Karalistes Prezidentūras, tieslietu un attiecību ar parlamentu ministrija, Vācijas Federatīvās Republikas Tieslietu ministrija, Nīderlandes Karalistes Tieslietu un drošības ministrija, Grieķijas Republikas Tieslietu ministrija, Saloniku Aristoteļa universitāte (Grieķija).
TA projekta Nr. 1 galvenais mērķis ir nodrošināt pilnvērtīgu Eiropas Parlamenta un Padomes 2023. gada 13. decembra regulas (ES) 2023/2844 prasību ieviešanu kriminālprocesā, lai līdz noteiktajam termiņam iestādes un personas varētu droši, standartizēti un savietojami sazināties pārrobežu lietās, izmantojot e-CODEX un Eiropas elektronisko piekļuves punktu.
           Ieviešot Regulas (ES) 2023/2844 prasības, sabiedrība – ikviens iedzīvotājs un uzņēmums – iegūs ievērojami ātrāku, lētāku un vienkāršāku taisnīguma sasniegšanu pārrobežu tiesvedībās, pilnībā atbrīvojoties no nepieciešamības sūtīt papīra dokumentus pa pastu vai obligāti ceļot uz ārvalstu tiesām. Tiks ievērojami paātrināti tiesvedības procesi krimināllietās, samazinātas administratīvās izmaksas, nodrošināta datu drošība un saziņas ticamība. Vienlaikus droša, standartizēta un savietojama saziņa starp iestādēm un personām pārrobežu lietās nozīmē, ka sabiedrībai būs mazāk jāsaskaras ar sarežģītām administratīvām procedūrām, dokumentu aprites kavējumiem un atšķirīgām saziņas prasībām dažādās valstīs. Tas ļaus ātrāk saņemt nepieciešamos procesuālos dokumentus, efektīvāk izmantot savas procesuālās tiesības un samazināt izmaksas, kas saistītas ar pārrobežu tiesvedībām. Kopumā tas stiprina sabiedrības uzticēšanos tiesu sistēmai un nodrošina piekļuvi taisnīgumam neatkarīgi no valsts robežām.	Projekts piedāvā strukturētu ceļu līdz atbilstības nodrošināšanai: digitālo procesu standartu ieviešanu, Reference Implementation (RI) atjaunināšanu un/nacionālo IT sistēmu pielāgošanu, integrāciju ar Eiropas Tiesu datubāzi (CDB), kā arī pārrobežu testēšanu ar partneriem un e-CODEX Centrālo testēšanas platformu. Šāda apjoma uzdevumus nav efektīvi īstenot vienas valsts ietvaros, jo pārrobežu savietojamība pēc būtības prasa starpvalstu sadarbību, saskaņotas datu shēmas un procesus. Partnerības pieeja sniedz skaidru Eiropas pievienoto vērtību, jo tiks apvienota vairāku dalībvalstu kompetence un praktiskā pieredze e-CODEX ieviešanā, piemēram, pierādījumu iegūšana, dokumentu izsniegšana; koplietoti risinājumu komponenti, testēšanas scenāriji un mācību materiāli; samazinātas izmaksas, minimizēti riski un samazināts ieviešanas laiks katram partnerim atsevišķi.

TA projektā Nr. 1 būtiskākās īstenojamās darbības un sagaidāmie rezultāti:
1) praktiski ieviest EK Reference Implementation (RI) risinājumu un pielāgot nacionālās IT sistēmas e-CODEX piekļuves punktam. Rezultāti: darbojošās konfigurētās RI instances ar pieņemšanas testu protokoliem un ekspluatācijas rokasgrāmatu;
2) veikt koordinētus pārrobežu savietojamības testus starp partneriem un citām dalībvalstīm (tai  skaitā ar e-CODEX Centrālo testēšanas platformu). Rezultāti: testa plāns, starpvalstu ziņojumi, novērsto konstatējumu kopsavilkums un gatavības apliecinājums;
3) apkopot un validēt kompetento iestāžu adresācijas un kontaktinformāciju, garantēt drošu piekļūšanu CDB un integrēt to nacionālajā IT sistēmā (meklēšana, sinhronizācija). Rezultāti: atjaunināti CDB ieraksti, integrācijas komponentes un datu pārvaldības procedūras ar testu protokoliem.
            Šo aktivitāšu rezultātā TA sagatavos tiesisko, organizatorisko un tehnisko ietvaru, balstoties uz EK izstrādātajiem digitālo procesu standartiem un praktiski ieviesīs Reference Implementation risinājumu, sagatavos un apmācīs sistēmas lietotājus, nodrošinot ar mācību materiāliem, tostarp ekspluatācijas rokasgrāmatu. Papildus tiks gūta vairāku dalībvalstu kompetence un praktiskā pieredze e-CODEX ieviešanā, kas ļaus samazināt izmaksas un riskus. 
Ieviešot Reference Implementation risinājumu, tiks nodrošināta standartizēta, droša un savietojama informācijas un dokumenta apmaiņa ar citu dalībvalstu kompetentajām iestādēm, kas stiprinās efektīvu pārrobežu tiesisko sadarbību, pakāpeniski samazinot administratīvo slogu gan iestādēm, gan procesa dalībniekiem. Sabiedrībai tas nozīmēs ērtāku piekļuvi pārrobežu tiesiskajiem procesiem, ātrāku dokumentu apriti un lielāku pārliecību, ka viņu tiesības tiks aizsargātas neatkarīgi no valsts, kurā notiek tiesvedība, vienlaikus nodrošinot arī drošāka, uzticamāka un efektīvāka saziņa starp kompetentajām iestādēm.
TA projekta Nr. 1 kopējās izmaksas ir 79 531 EUR, no kurām 90 % jeb 71 578 EUR veido EK finansējums, bet nepieciešamais nacionālais līdzfinansējums ir 10 % jeb 7 953 EUR.
Saskaņā ar TA projekta Nr. 1 nosacījumiem EK mēneša laikā pēc projekta līguma parakstīšanas pārskaitīs priekšfinansējumu 80 % apmērā jeb 57 262 EUR no EK finansējuma, savukārt atlikušie 20 % jeb 14 316 EUR tiks pārskaitīti pēc projekta gala atskaites apstiprināšanas. 
Vienlaikus TA projekta Nr. 1 īstenošanas nosacījumi paredz, ka PVN ir neattiecināmās izmaksas. Līdz ar to TA projekta īstenošanas laikā pasākumiem, kuriem saskaņā ar Latvijas normatīvo regulējumu ir jāpiemēro PVN likme, papildus ir nepieciešams finansējums neattiecināmo izmaksu (PVN) segšanai – 12 058 EUR. Līdz ar to kopējais plānotais TA budžets, t.sk. neattiecināmo izmaksu (PVN) segšanai ir 91 589 EUR. 
TA nepieciešamais finansējums (EUR) pa finansējuma veidiem un sadalījumā pa gadiem:
	
	2026
	2027
	2028
	2029
	KOPĀ

	Ieņēmumi:
	57 262
	0
	14 316
	0
	71 578

	EK avansa/noslēguma maksājums
	57 262
	0

	14 316
	0
	71 578

	Izdevumi:
	28 850
	45 824
	31 231
	0
	105 905

	Attiecināmie izdevumi 
(EK līdzfinansējums)
	22 379
	35 564
	13 635
	0
	71 578

	Attiecināmie izdevumi (nacionālais līdzfinansējums) 
	2 486
	3 952
	1 515
	0
	7 953

	Attiecināmie izdevumi – priekšfinansējums (nacionālais finansējums)
	0
	681
	13 635
	0
	14 316

	Neattiecināmie izdevumi (PVN) (nacionālais finansējums) 
	3 985
	5 627
	2 446
	0
	12 058

	Priekšfinansējuma (nacionālais finansējums) atmaksa valsts budžetā 
	0
	0
	0
	14 316
	14 316



Ņemot vērā to, ka TA projekta Nr. 1 līguma noslēgšana ar EK vēl nav notikusi (provizoriski to ir paredzēts noslēgt 2026. gada jūlijā), tabulā norādītās summas sadalījumā pa gadiem ir indikatīvas un var mainīties pēc līguma noslēgšanas.
TA projekta īstenošanai nepieciešamais valsts budžeta līdzfinansējums, priekšfinansējums un neattiecināmās izmaksas (PVN) ir nepieciešamas pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas  80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai". Pēc TA projekta īstenošanas un attiecināmo izmaksu apstiprināšanas EK veiks noslēguma maksājumu 14 316 EUR apmērā 60 dienu laikā pēc projekta gala pārskata apstiprināšanas, kas tiks atmaksāts valsts budžetā (provizoriski 2029. gadā), tādējādi nodrošinot līdzekļu ieskaitīšanu valsts pamatbudžeta ieņēmumos.

TA projekta Nr. 2 galvenais mērķis ir nodrošināt pilnvērtīgu Eiropas Parlamenta un Padomes 2023. gada 13. decembra regulas (ES) 2023/2844 prasību ieviešanu civilprocesā, lai līdz noteiktajam termiņam iestādes un personas varētu droši, standartizēti un savietojami sazināties pārrobežu lietās, izmantojot e-CODEX un Eiropas elektronisko piekļuves punktu. Tas nozīmē, ka tādām civilprocesa procedūrām kā "Eiropas maksājuma rīkojums" un "Mazāku prasību procedūra" tiks izveidota tiesiska, organizatoriska un tehniska gatavība, balstoties uz EK izstrādātajiem Digitālo procesu standartiem.
	Pirmais ieviešanas posms civilajās lietās – Eiropas maksājuma rīkojuma un Mazāku prasību procedūras piemērošana – stāsies spēkā no 2028. gada 1. marta, līdz ar to iestādēm mērķtiecīgi un koordinēti jāsadarbojas, izslēdzot riskus savlaicīgai normatīvajām prasībām atbilstošas, drošas un savietojamas IT vides izveidei.
Ieviešot Regulas (ES) 2023/2844 prasības, sabiedrība – ikviens iedzīvotājs un uzņēmums – iegūs ievērojami ātrāku, lētāku un vienkāršāku taisnīguma sasniegšanu pārrobežu tiesvedībās, pilnībā atbrīvojoties no nepieciešamības sūtīt papīra dokumentus pa pastu vai obligāti ceļot uz ārvalstu tiesām. Tiks ievērojami paātrināti tiesvedības procesi civillietās, samazinātas administratīvās izmaksas, nodrošināta datu drošība un saziņas ticamība.
Vienlaikus droša, standartizēta un savietojama saziņa starp iestādēm un personām pārrobežu lietās nozīmē, ka sabiedrībai būs mazāk jāsaskaras ar sarežģītām administratīvām procedūrām, dokumentu aprites kavējumiem un atšķirīgām saziņas prasībām dažādās valstīs. Tas ļaus ātrāk saņemt nepieciešamos procesuālos dokumentus, efektīvāk izmantot savas procesuālās tiesības un samazināt izmaksas, kas saistītas ar pārrobežu tiesvedībām. Kopumā tas stiprina sabiedrības uzticēšanos tiesu sistēmai un nodrošina piekļuvi taisnīgumam neatkarīgi no valsts robežām.	
Projekts nodrošinās strukturētu ceļu līdz atbilstības nodrošināšanai: digitālo procesu standartu ieviešanu, Reference Implementation (RI) atjaunināšanu un/nacionālo IT sistēmu pielāgošanu, integrāciju ar Eiropas Tiesu datubāzi (CDB), kā arī pārrobežu testēšanu ar partneriem un e-CODEX Centrālo testēšanas platformu. Šāda apjoma uzdevumus nav efektīvi īstenot vienas valsts ietvaros, jo pārrobežu savietojamība pēc būtības prasa starpvalstu sadarbību, saskaņotas datu shēmas un procesus. Partnerības pieeja sniedz skaidru Eiropas pievienoto vērtību, jo tiks apvienota vairāku dalībvalstu kompetence un praktiskā pieredze e-CODEX ieviešanā, piemēram, pierādījumu iegūšana, dokumentu izsniegšana; koplietoti risinājumu komponenti, testēšanas scenāriji, mācību materiāli; samazinātas izmaksas, minimizēti riski un samazināts ieviešanas laiks katram partnerim atsevišķi. 

TA projektā Nr. 2 būtiskākās īstenojamās darbības un sagaidāmie rezultāti:
1) praktiski ieviest EK Reference Implementation (RI) risinājumu un pielāgot nacionālās IT sistēmas e-CODEX piekļuves punktam. Rezultāti: darbojošās konfigurētās RI instances ar pieņemšanas testu protokoliem un ekspluatācijas rokasgrāmatu;
2) veikt koordinētus pārrobežu savietojamības testus starp partneriem un citām dalībvalstīm (tai  skaitā ar e-CODEX Centrālo testēšanas platformu). Rezultāti: testa plāns, starpvalstu ziņojumi, novērsto konstatējumu kopsavilkums un gatavības apliecinājums;
3) apkopot un validēt kompetento iestāžu adresācijas un kontaktinformāciju, garantēt drošu piekļūšanu CDB un integrēt to nacionālajā IT sistēmā (meklēšana, sinhronizācija). Rezultāti: atjaunināti CDB ieraksti, integrācijas komponentes un datu pārvaldības procedūras ar testu protokoliem.
Šo aktivitāšu rezultātā TA sagatavos tiesisko, organizatorisko un tehnisko ietvaru, balstoties uz EK  izstrādātajiem digitālo procesu standartiem un praktiski ieviesīs Reference Implementation risinājumu, sagatavos un apmācīs sistēmas lietotājus, nodrošinot ar mācību materiāliem, tostarp ekspluatācijas rokasgrāmatu. Papildus tiks gūta vairāku dalībvalstu kompetence un praktiskā pieredze e-CODEX ieviešanā, kas ļaus samazināt izmaksas un riskus.
Ieviešot Reference Implementation risinājumu, tiks nodrošināta standartizēta, droša un savietojama informācijas un dokumenta apmaiņa ar citu dalībvalstu kompetentajām iestādēm, kas stiprinās efektīvu pārrobežu tiesisko sadarbību, pakāpeniski samazinot administratīvo slogu gan iestādēm, gan procesa dalībniekiem. Sabiedrībai tas nozīmēs ērtāku piekļuvi pārrobežu tiesiskajiem procesiem, ātrāku dokumentu apriti un lielāku pārliecību, ka viņu tiesības tiks aizsargātas neatkarīgi no valsts, kurā notiek tiesvedība, vienlaikus nodrošinot arī drošāka, uzticamāka un efektīvāka saziņa starp kompetentajām iestādēm.
            TA projekta Nr. 2 kopējās izmaksas ir 79 531 EUR, no kurām 90 % jeb 71 578 EUR veido EK finansējums, bet nepieciešamais nacionālais līdzfinansējums ir 10 % jeb 7 953 EUR .
Saskaņā ar TA projekta Nr. 2 nosacījumiem EK mēneša laikā pēc projekta līguma parakstīšanas pārskaitīs priekšfinansējumu 80 % apmērā jeb 57 262 EUR no EK finansējuma, savukārt atlikušos 20 % jeb 14 316 EUR tiks pārskaitīti pēc projekta gala atskaites apstiprināšanas. 
Vienlaikus TA projekta Nr. 2 īstenošanas nosacījumi paredz, ka PVN ir neattiecināmās izmaksas. Līdz ar to TA projekta Nr. 2 īstenošanas laikā pasākumiem, kuriem saskaņā ar Latvijas normatīvo regulējumu ir jāpiemēro PVN likme, papildus ir nepieciešams finansējums neattiecināmo izmaksu (PVN) segšanai – 12 058 EUR. Līdz ar to kopējais plānotais TA budžets, t.sk. neattiecināmo izmaksu (PVN) segšanai ir 91 589 EUR. 
TA nepieciešamais finansējums (EUR) pa finansējuma veidiem un sadalījumā pa gadiem:
	
	2026
	2027
	2028
	2029
	KOPĀ

	Ieņēmumi:
	57 262
	0
	14 316
	0
	71 578

	EK avansa/noslēguma maksājums
	57 262
	0

	14 316
	0
	71 578

	Izdevumi:
	28 850
	45 824
	31 231
	0
	105 905

	Attiecināmie izdevumi 
(EK līdzfinansējums)
	22 379
	35 564
	13 635
	0
	71 578

	Attiecināmie izdevumi (nacionālais līdzfinansējums) 
	2 486
	3 952
	1 515
	0
	7 953

	Attiecināmie izdevumi – priekšfinansējums (nacionālais finansējums)
	0
	681
	13 635
	0
	14 316

	Neattiecināmie izdevumi (PVN) (nacionālais finansējums) 
	3 985
	5 627
	2 446
	0
	12 058

	Priekšfinansējuma (nacionālais finansējums) atmaksa valsts budžetā 
	0
	0
	0
	14 316
	14 316



Ņemot vērā to, ka TA projekta Nr. 2 līguma noslēgšana ar EK vēl nav notikusi (provizoriski to ir paredzēts noslēgt 2026. gada jūlijā), tabulā norādītās summas sadalījumā pa gadiem ir indikatīvas un var mainīties pēc līguma noslēgšanas.
TA projekta Nr. 2 īstenošanai nepieciešamais valsts budžeta līdzfinansējums, priekšfinansējums un neattiecināmās izmaksas (PVN) ir nepieciešamas pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas  80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai". Pēc TA projekta Nr. 2  īstenošanas un attiecināmo izmaksu apstiprināšanas EK veiks noslēguma maksājumu 14 316 EUR apmērā 60 dienu laikā pēc projekta gala pārskata apstiprināšanas, kas tiks atmaksāts valsts budžetā (provizoriski 2029. gadā), tādējādi nodrošinot līdzekļu ieskaitīšanu valsts pamatbudžeta ieņēmumos.
	Projektu ietvaros sniegtais atbalsts netiek sniegts saimnieciskai darbībai, jo tas paredzēts TA valsts pārvaldes deleģēto funkciju īstenošanai – tiesu un Tieslietu ministrijas padotībā esošo iestāžu administratīvā darba organizēšanai, kas noteiktas Ministru kabineta 2022. gada 20. septembra noteikumu Nr. 585 "Tiesu administrācijas nolikums" 3.1. punktā un 4.1.punktā noteiktā pienākuma – pildīt likumā  "Par tiesu varu" noteiktos uzdevumus - izpildei. Ņemot vērā iepriekš minēto un atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17. punktā norādītajam, darbības, kas tiek veiktas valsts pārvaldes deleģētās funkcijas ietvaros, nav uzskatāmas par saimniecisku darbību, un attiecīgi projekts nav jāvērtē atbilstoši Komercdarbības atbalsta kontroles likuma 5. pantā noteiktajām komercdarbības atbalstu raksturojošām pazīmēm.


4. Turpmākā rīcība

Dalība finanšu instrumenta projektos ir vērtīgs instruments ne tikai konkrētās, projektā iesaistītās institūcijas, bet arī visas nozares attīstībai, jo tiks iegūts modernizēts, ātrs un drošs pārrobežu saziņas kanāls kriminālprocesos un civilprocesos E-CODEX un  nodrošināts Eiropas elektroniskais piekļuves punkts komunikācijai ar fiziskām un juridiskām personām. Tādēļ sekmīgai projektu aktivitāšu īstenošanai nepieciešami šādi MK lēmumi: 
1) [bookmark: _Hlk112927852]atļaut TM (TA) uzņemties ilgtermiņa saistības TA projektu īstenošanai programmas "Tiesiskums 2021-2027" ietvaros; 
2) TM TA projektu īstenošanai par nepieciešamo finansējumu (priekšfinansējumu, valsts budžeta līdzfinansējumu un finansējumu neattiecināmām izmaksām (PVN)) normatīvajos aktos noteiktā kārtībā iesniegt Finanšu ministrijā pieprasījumu pārdalei no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai;
3) TM (TA) pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.


Tieslietu ministrs	Edvards Smiltēns

